**ЕНГЛЕСКИ ЈЕЗИК – 2. РАЗРЕД**

**Циљ наставе и учења страног језика у основном образовању и васпитању је да се ученик усвајањем функционалних знања о језичком систему и култури и развијањем стратегија учења страног језика оспособи за основну усмену комуникацију и стекне позитиван однос према другим језицима и културама, као и према сопственом језику и културном наслеђу.**

**Разред: други (први страни језик)**

**Годишњи фонд часова: 72**

|  |  |  |  |  |
| --- | --- | --- | --- | --- |
| **Р.БР.** | **ОБЛАСТ / ТЕМА** | **МЕЂУПРЕДМЕТНЕ КОМПЕТЕНЦИЈЕ** | **СТАНДАРДИ ПОСТИГНУЋА УЧЕНИКА** | **ИСХОДИ** |
| 1.  Септембар | **NUMBERS AND COLOURS**  Поздрављање и представљање; давање основних информација о себи; познавање боја, изражавање количине и бројева | Компетенција за учење; Одговорно учешће у демократском друштву; Естетичка компетенција; Комуникација; Решавање проблема; Сарадња | 1.1.1. 1.1.2. 1.1.3. 1.1.4. 1.1.5. 1.1.10. 1.1.11. 1.1.12 1.1.15.  1.2.1. 1.2.4. 1.3.1.  2.1.1. 2.1.2. 2.1.25. | Ученици умеју да: представе себе и другог; поздраве и отпоздраве примењујући једноставна језичка средства; идентификују годишње доба и основне временске услове; размењују рођендаске жеље; разумеју јасно постављена једноставна питања везано за узраст и одговоре на њих; разумеју једноставне описе и опишу предмете користећи кратке, једноставне изразе у комбинацији боје и именице; разумеју једноставне исказе који се односе на количине; поставе питања и саопште количине једноставним језичким средствима; разумеју концепт љубазности и лепог понашања |
| 2.  Октобар | **SCHOOL**  **School objects**  Описивање предмета и појава; изражавање количина, припадања, положаја у простору | Компетенција за учење; Одговорно учешће у демократском друштву; Естетичка компетенција; Комуникација; Предузимљивост и оријентација ка предузетништву; Решавање проблема; Сарадња | 1.1.1. 1.1.2. 1.1.3. 1.1.4. 1.1.5.  1.1.10. 1.1.11. 1.1.15.  1.2.1. 1.2.4. 1.3.1.  2.1.1. 2.1.2. 2.1.3. 2.1.25. | Ученици умеју да: препознају и именују предмете и појаве из непосредног окружења и учионице; разумеју једноставне описе и опишу предмете користећи кратке, једноставне изразе у комбинацији боје и именице; разумеју једноставне исказе који се односе на количине; поставе питања и саопште количине једноставним језичким средствима; разумеју питања и дају основне информације о положају предмета у простору; поштују правила учтиве комуникације. |
| 3.  Новембар | **HOUSES**  Rooms in a house  Описивање места; исказивање положаја у простору | Компетенција за учење; Одговорно учешће у демократском друштву; Естетичка компетенција; Комуникација; Одговоран однос према околини; Одговоран однос према здрављу; Предузимљивост и оријентација ка предузетништву; Решавање проблема; Сарадња | 1.1.1. 1.1.2. 1.1.3. 1.1.4. 1.1.5.  1.1.10.1.1.11. 1.1.12. 1.1.15.  1.2.4. 1.3.1.  2.1.1. 2.1.2. 2.1.3. 2.1.12. | Ученици умеју да: идентификују годишње доба и основне временске услове и користе основне временске изразе; препознају и именују просторије у кући и места из непосредног окружења; разумеју једноставна питања и обавештења о положају људи и предмета у простору и реагују на њих; размењују информације о месту становања; именују чланове породице; поштују правила учтиве комуникације и љубазности |
| 4.  Децембар | **CLOTHES**  Описивање предмета, места, положаја у простору, изражавање припадности | Компетенција за учење; Одговорно учешће у демократском друштву; Одговоран однос према околини, Одговоран однос према здрављу Естетичка компетенција; Комуникација; Решавање проблема; Сарадња; Предузимљивост и оријентација ка предузетништву | 1.1.1. 1.1.2. 1.1.3. 1.1.4. 1.1.5.  1.1.10. 1.1.11. 1.1.13 1.1.14. 1.1.15.  1.1.22. 1.2.1. 1.2.3. 1.2.4. 1.3.1.  2.1.1. 2.1.2. 2.1.3. 2.1.2.  2.1.12. 2.1.25. | Ученици умеју да: препознају и именују основне делове одеће; разумеју једноставна питања и обавештења о одевним предметима и концепт топло-хладно; размењују информације и дају основне описе одеће; уочавају просторне релације и положај; разуме и користи једноставне исказе којима се изражава припадање и поседовање; поштују правила учтиве комуникације и концепт несебичности |
| 5.  Јануар | **TOYS**  Описивање предмета и места, исказивање положаја у простору, изражавање припадности и припадања | Компетенција за учење; Одговорно учешће у демократском друштву; Естетичка компетенција; Комуникација; Одговоран однос према околини; Предузимљивост и оријентација ка предузетништву; Решавање проблема; Сарадња | 1.1.1. 1.1.2. 1.1.3. 1.1.4. 1.1.5. 1.1.10. 1.1.11. 1.1.12 1.1.13. 1.1.14 1.1.15.  1.1.22. 1.2.1. 1.2.3. 1.2.4. 1.3.1.  2.1.1. 2.1.2. 2.1.3.  2.1.12. 2.1.25. | Ученици умеју да: препознају и именују појмове који се односе на тему играчке и игре; идентификују годишње доба и основне временске услове и изразе; разумеју једноставне описе и опишу предмете из непосредног окружења једноставним језичким средствима; уочавају и описују просторне релације и положај; разумеју и користе једноставне исказе којима се изражава припадање и поседовање, разумеју и примењују правила учтивог обраћања и ословљавања |
| 6.  Фебруар | **MY BODY AND FACE**  Описивање бића | Компетенција за учење; Одговорно учешће у демократском друштву; Естетичка компетенција; Комуникација; Одговоран однос према околини; Одговоран однос према здрављу; Предузимљивост и оријентација ка предузетништву; Решавање проблема; Сарадња | 1.1.1. 1.1.2. 1.1.3. 1.1.4. 1.1.5. 1.1.10.1.1.11. 1.1.14. 1.1.15.  1.1.22.  1.2.1. 1.2.3. 1.2.4.  1.3.1.  2.1.1.2.1.2. 2.1.3.  2.1.12. 2.1.25. | Ученици умеју да: препознају и именују појмове који се односе на тему; разумеју једноставне описе живих бића; описују жива бића једноставним језичким средствима; постављају питања и дају кратке одговоре везано за делове лица и тема; описују сопствене физичке карактеристике; разумеју кратка упутства и налоге и реагују на њих; разумеју правила сарадње и дељења |
| 7.  Март | **FOOD**  Изражавање допадања/недопадања; описивање врста и порекла хране | Компетенција за учење; Одговорно учешће у демократском друштву; Естетичка компетенција; Комуникација; Одговоран однос према околини; Одговоран однос према здрављу; Предузимљивост и оријентација ка предузетништву; Решавање проблема; Сарадња | 1.1.1. 1.1.2. 1.1.3. 1.1.4. 1.1.5.  1.1.10.1.1.11. 1.1.12. 1.1.15.  1.2.4. 1.3.1.  2.1.1. 2.1.2. 2.1.3. 2.1.12. | Ученици умеју да: препознају и именују појмове који се односе на тему; идентификују и именују годишње доба и основне временске услове и изразе; разумеју свакодневне исказе који се односе на исхрану; изражавају допадање и недопадање једноставним језичким средствима; разумеју једноставне исказе за изражавање допадања/недопадања и реагују на њих; разумеју концепт дељења и несебичности |
| 8.  Април | **SUMMER FETE**  **Activities**  Исказивање тренутних активности; позив на заједничку активност | Компетенција за учење; Одговорно учешће у демократском друштву; Естетичка компетенција; Комуникација; Одговоран однос према околини; Одговоран однос према здрављу; Предузимљивост и оријентација ка предузетништву; Решавање проблема; Сарадња | 1.1.1. 1.1.2. 1.1.3.  1.1.4. 1.1.5.  1.1.10. 1.1.11. 1.1.12. 1.1.13. 1.1.15.  1.2.1. 1.2.4.  1.3.1.  2.1.1. 2.1.2. 2.1.3.  2.1.12. 2.1.25. | Ученици умеју да: препознају и именују врсте спољних активности; описују тренутне активности кратким једноставним језичким средствима; исказују способности; исказују које активности умеју/не умеју да раде; разумеју позив и реагују на њега;  упућују позив на заједничку активност; разумеју појам скромности и сарадње. |
| 9.  Мај | **LEARN AND PLAY**  Places in town  Days of the week  Описивање живих бића; исказивање метеоролошког времена | Компетенција за учење, Одговорно учешће у демократском друштву; Естетичка компетенција; Комуникација; Одговоран однос према околини; Одговоран однос према здрављу; Предузимљивост и оријентација ка предузетништву; Решавање проблема; Сарадња | 1.1.1. 1.1.2. 1.1.3. 1.1.4. 1.1.5.  1.1.10.1.1.11. 1.1.12. 1.1.13. 1.1.15.  1.2.1. 1.2.4.  1.3.1.  2.1.1. 2.1.2. 2.1.3.  2.1.12. 2.1.25. | Ученици умеју да: препознају и именују појмове који се односе на тему; именују места и установе у граду; препознају и именују дане у недељи; разумеју и реагују на кратке налоге, упутства и упозорења; дају кратке налоге, упутства и упозорења; описују своје тренутне активности; описују основне физичке карактеристике лица; поштују правила учтиве комуникације. |
| 10.  Јун | **CLIL**  Science: materials  Music: musical instruments  Art: portaits  Science: plant or animal?  **Culture**  Dressing up and me!  Holidays and me! | Компетенција за учење; Одговорно учешће у демократском друштву; Естетичка компетенција; Комуникација; Одговоран однос према околини; Одговоран однос  према здрављу; Предузимљивост и оријентација ка предузетништву; Решавање проблема; Сарадња | 1.1.1. 1.1.2. 1.1.3.  1.1.4. 1.1.5.  1.1.10. 1.1.11. 1.1.12. 1.1.13. 1.1.15.  1.2.1. 1.2.4.  1.3.1.  2.1.1. 2.1.2. 2.1.3.  2.1.12. 2.1.25. | Ученици умеју да именују различите:  врсте материјала и њихову намену,  музичке инструменте и њихове звуке,  основни вокабулар за описивање уметничких портрета,  врсте и категорије хране; именују и разлику основне појмове везане за локације и одмор у природи  разумеју једноставне честитке и одговоре на њих; упућују једноставне честитке; уочавају сличности и разлике у начину прославе Божића и Ускрса код нас и у ВБ; повезују садржаје других наставних предмета са енглеским језиком; поштују правила учтиве комуникације; |

**Напомена:**

Издавач је израдио оквирне планове пратећи препоруке Министарства просвете, науке и технолошког развоја за планирање образовно-васпитног рада у складу са новим програмима наставе и учења. Наглашавамо да у препорукама дати обрасци нису прописани и обавезни већ само препоручени па они могу према потребама наставника изгледати и другачије. У истом документу се наводи да не постоји прописан образац за писане припреме наставника али се у њиховом креирању мора водити рачуна о реалном контексту у коме наставник ради, материјалним ресурсима и сл. с тим да се у првом и петом/другом и шестом разреду уместо задатака (образовних, васпитних и функционалних) дефинишу исходи часа/дана/недеље.

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ОБЛАСТ/ТЕМА** | | **МЕСЕЦ** | | | | | | | | | | | | | | **Обрада** | **Остали типови часа** | **Свега** |
| IX | X | | XI | XII | | I | | II | III | IV | | V | VI |
| **1.** | **Numbers and colours** | x | |  |  | |  |  |  | |  |  |  | |  | 1 | 2 | 3 |
| **2.** | **School** | x | | x |  | |  |  |  | |  |  |  | |  | 3 | 6 | 9 |
| **3.** | **Houses** |  | | x | x | |  |  |  | |  |  |  | |  | 3 | 6 | 9 |
| **4.** | **Clothes** |  | |  | x | | x |  |  | |  |  |  | |  | 3 | 6 | 9 |
| **5.** | **Toys** |  | |  |  | | x |  |  | |  |  |  | |  | 1 | 1 | 2 |
| **6.** | **My body and face** |  | |  |  | |  | x | x | |  |  |  | |  | 3 | 6 | 9 |
| **7.** | **Food** |  | |  |  | |  |  | x | | x |  |  | |  | 3 | 6 | 9 |
| **8.** | **Summer fete** |  | |  |  | |  |  |  | | x |  |  | |  | 1 | - | 1 |
| **9.** | **Learn and play** |  | |  |  | |  |  |  | |  | x | x | |  | 3 | 6 | 9 |
| **10.** | **CLIL/Culture** |  | |  |  | |  |  |  | |  |  | x | | x | 3 | 6 | 9 |
|  |  |  | |  | x | |  |  |  | |  |  |  | |  | 1 | - | 1 |
|  |  |  | |  |  | | x |  |  | |  |  |  | |  | 1 | 1 | 2 |
| **УКУПНО** | | 9 | | 9 | 8 | | 9 | 6 | 4 | | 9 | 8 | 6 | | 4 | 26 | 46 | 72 |

**Упутство за дидактичко-методичко остваривање програма**

Наставни програм за стране језике у основној школи усмерен је на развој функционалних знања и заснован је на комуникативно дефинисаним исходима учења, односно активностима које ученик успешно реализује користећи страни језик. Језичке активности слушања, читања, (раз)говора и писања у наставном програму посматрају се интегративно, као нераздвојиве компоненте аутентичне комуникације појединца у било којој говорној заједници. Полазећи од исхода, односно онога што је ученик у стању да оствари у различитим врстама и видовима комуникације (усмене, писане, делимично и оне невербалне), формално и садржински централну позицију наставног програма заузимају управо комуникативне функције (нпр. *поздрављање; представљање себе и других; давање основних информација о себи; давање и тражење основних информација о другима; разумевање и давање једноставних упутстава и налога; позив и реаговање на позив за учешће у заједничкој игри; исказивање молби, захтева, захвалности, планова, намера, саглашавања, противљења, допадања, недопадања, жеља, потреба* *и сл.*). На основу комуникативних функција дефинисане су језичке активности помоћу којих се оне могу остварити, а које укључују постепено усавршавање способности разумевања говора, разумевања писаног текста (од трећег разреда), интерактивног усменог и писаног изражавања. Захваљујући цикличној и континуалној концепцији наставног програма, комуникативне функције се преносе, усвајају и увежбавају током читавог образовног циклуса, с растућим степеном сложености. Исходи, комуникативне функције и језичке активности дефинисани су као опште лингвистичке категорије, и стога су за све стране језике идентични. Како би се, међутим, исходи, функције и активности операционализовали, понуђени су и примери реализације, и то за сваки појединачни страни језик. Њима се илуструју неке од најфреквентнијих и узрасно најадекватнијих могућности за вербалну реализацију комуникативних функција.

Комуникативна настава посматра језик као средство комуникације. Стога је и програм усмерен ка исходима који указују на то шта је ученик у процесу комуникације у стању да разуме и продукује. Табеларни приказ наставника постепено води од комуникативне функције као области, преко активности које у настави оспособљавају ученика да комуницира и користи језик у свакодневном животу, у приватном, јавном или образовном домену. Примена овог приступа у настави страних језика заснива се на настојањима да се доследно спроводе и примењују следећи ставови:

- циљни језик употребљава се у учионици у добро осмишљеним контекстима од интереса за ученике у атмосфери заједништва и међусобне сарадње;

- говор наставника прилагођен је узрасту и знањима ученика;

- наставник мора бити сигуран да је схваћено значење поруке, укључујући њене културолошке и васпитне елементе, као и елементе социјализације;

- битно је значење језичке поруке;

- знања ученика мере се јасно одређеним релативним критеријумима тачности и зато узор није изворни говорник;

- са циљем да се унапреди квалитет и обим језичког материјала, настава се заснива и на социјалној интеракцији; рад у учионици и ван ње спроводи се путем групног или индивидуалног решавања проблема, као и решавањем мање или више сложених задатака у реалним и виртуелним условима са јасно одређеним контекстом, поступком и циљем;

- наставник упућује ученике у законитости усменог и писаног (од трећег разреда) кода и њиховог међусобног односа;

- сви граматички садржаји уводе се индуктивном методом кроз разноврсне контекстуализоване примере у складу са нивоом, а без детаљних граматичких објашњења, осим уколико ученици на њима не инсистирају, а њихово познавање се вреднује и оцењује на основу употребе у одговарајућем комуникативном контексту.

Комуникативно-интерактивни приступ у настави страних језика укључује и следеће категорије:

- усвајање језичког садржаја кроз циљано и осмишљено учествовање у друштвеном чину;

- поимање наставног програма као скупа динамичних, заједнички припремљених и прилагођених задатака и активности;

- наставник треба да омогући приступ новим идејама и њихово прихватање, као и креирање нових идеја;

- ученици се посматрају као одговорни, креативни, активни учесници у друштвеном чину;

- наставни материјали представљају један од извора активности и морају бити праћени употребом додатних аутентичних материјала;

- учионица је простор који је могуће прилагођавати потребама наставе из дана у дан;

- рад на пројекту као задатку који остварује корелацију са другим предметима и подстиче развој когнитивних способности ученика (запажање, анализа, закључивање итд.);

- за увођење новог лексичког материјала користе се познате граматичке структуре и обрнуто, а нарочито на нижем узрасту треба користити интернационализме и речи које су им познате, као и визуализацију као средство семантизације.

**Технике / активности**

Током часа препоручује се динамично смењивање техника / активности које не би требало да трају дуже од 15 минута.

Слушање и реаговање на упутства наставника на страном језику или са аудио-записа (слушај, пиши, повежи, одреди, пронађи, али и активности у вези са радом у учионици: нацртај, исеци, обој, отвори/затвори свеску, итд.)

Рад у паровима, малим и великим групама (мини-дијалози, игра по улогама, симулације итд.)

Мануелне активности (израда паноа, презентација, зидних новина, постера и сл.)

Вежбе слушања (према упутствима наставника или са аудио-записа повезати појмове, додати делове слике, допунити информације, селектовати тачне и нетачне исказе, утврдити хронологију и сл.)

Игре примерене узрасту и дидактичком захтеву (за загревање, развијање пажње и концентрације, јачање мотивације, увођење нове језичке грађе или пак утврђивање).

Класирање и упоређивање (по количини, облику, боји, годишњим добима, волим/не волим, компарације...).

Решавање „текућих проблема” у разреду, тј. договори и мини-пројекти.

„Превођење” исказа у гест и геста у исказ.

Заједничко прављење илустрованих и писаних материјала (планирање различитих активности, извештај/дневник са путовања, рекламни плакат, програм приредбе или неке друге манифестације).

**Стратегије за унапређивање и увежбавање језичких вештина у првом и другом разреду основне школе**

С обзиром на то да се исходи операционализују преко језичких активности у комуникативним ситуацијама, важно је да се оне у настави страних језика перманентно и истовремено увежбавају. Само тако ученици могу да стекну језичке компетенције које су у складу са задатим циљем.

Пошто је програм учења страног језика у првом и другом разреду основне школе растерећен писања и читања, као и експлицитних објашњења граматичких правила, ово је драгоцен период за подстицање и навикавање ученика да у свакодневним ситуацијама у учионици и ван ње спонтано примењују научене речи и изразе у одговарајућим ситуацијама усмене комуникације (нпр. поздрављање наставника на страном језику у учионици, али и ван ње). Такво спонтано успостављање контакта помаже ученицима да се ослободе говорних блокада које могу настати изван услова симулираних у учионици, при сусрету са лицима са другог говорног подручја. То ће, такође, пружити и бројне прилике ученицима да експериментишу са употребом језика, растерећени сваке врсте страха од неуспеха у комуникацији. Због свега тога потребно је инсистирати на таквом моделу комуникације од самог почетка, јер уколико се ученици навикну на другачији модел, тј. искључиву примену матерњег језика приликом успостављања контакта и комуникације са наставником или вршњаком, то ће касније бити много теже променити.

Следећи корак, на којем такође треба инсистирати од самог почетка учења страног језика, јесте такозвани „језик учионице”. Сва кратка и једноставна упутства у настави која се често понављају треба да буду на страном језику уз обавезну одговарајућу гестикулацију (ако нпр. наставник каже *слушај,* пожељно је да покаже ту активност стављајући руку иза уха). Нека упутства наставник у почетку може да изговара паралелно на страном и матерњем језику са тенденцијом да постепено изоставља матерњи језик, пратећи да ли ученици препознају њихово значење на страном језику.

Поред ових спонтаних облика учења потребно је увести и језичке садржаје који нису део уобичајене интеракције на часу. За овакве облике учења потребно је користити предмете и бића из непосредног окружења, слике из наставних материјала, картице, постере и све друге расположиве материјале. За њихово савладавање потребно је инсистирати на заједничким групним комуникативним активностима. На овом узрасту се препоручују и активности усмене репродукције и контролисане продукције будући да су у питању садржаји који не представљају „језик учионице” и не понављају се сваког часа. На тај начин се ученицима омогућава већи број понављања ради лакшег и бржег меморисања и стицања поуздања за самостално коришћење језика. У том смислу, пожељне су вежбе говорне продукције са малим варијацијама модела укојима се мењају и комбинују лексички и граматички садржаји уз постепено усложњавање. Такође се подстиче интеракција са другим ученицима, која се може, као благи вид медијације, реализовати давањем упутстава на матерњем језику (нпр. *питај друга или другарицу како се зове и колико година има, шта воли / не воли да једе, итд; одговори на питања друга / другарице),* или увођењем покрета као невербалног средства комуникације.

Потребно је оспособити ученике за комуникативне функције наведене у програму за дати ниво учења, при чему предложени језички садржаји служе као препорука и могу бити замењени сличним садржајима или проширивани у складу са расположивим наставним материјалом као и потребама и интересовањима ученика.

Важно је да имамо на уму да је, упркос почетном ентузијазму са којим ученици улазе у процес учења страног језика у основној школи, њима то ипак још један у низу обавезних предмета. Стога, на овом нивоу, не можемо да очекујемо да они сами, спонтано, развију интересовање и ентузијазам за учење страног језика. Неопходно је приликом планирања активности имати у виду узраст ученика и њихове индивидуалне карактеристике. Неки ученици су интровертни, неки екстровертни, уче различитом брзином и на различите начине – свим чулима, имају различите потребе и интересовања. Већина ученика на том узрасту има проблем са пажњом, концентрацијом и памћењем током 45 минута. Стога је упутно да час почне неком кратком игром загревања која би позитивно утицала на развијање способности пажње, концентрације и памћења, као и да се активности смењују одговарајућим логичним редоследом и да трају од 5 до највише 15 минута. najviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviиnajviи

**Презентовање и увежбавање садржаја**

С обзиром на различите стилове учења, разноврсност активности кључна је реч за презентовање нове лексичке грађе. Важно је да уважавамо предзнања ученика, јер нам она могу бити добра основа за рад и лакше разумевање теме.

Визуелна наставна средства (картице, постери, стварни предмети из непосредног окружења, како је у општим смерницама већ напоменуто) идеална су за увођење и увежбавање вокабулара. Када се ученицима покаже одређени појам – када га виде, важно је да неколико путу чују како се реч изговара и да је тек на крају изговоре. Хорско понављање корисно је за осећај сигурности ученика јер није „јавно експониран, а страх од исмевања (који је на том узрасту неретко присутан) сведен је на минимум.

Пантомима (као врста драмских техника), као и метода потпуног физичког одговора, веома су омиљене и ефикасне, не само на овом узрасту већ и касније. Нарочито су погодне за ученике кинестетичког стила учења који најчешће имају проблема са концентрацијом, (превођење изговорене речи у покрет и обрнуто). Ове технике су погодне за увођење и увежбавање свих врста речи: (именице – делови тела, животиње, играчке..; глаголи – устати, сести, подићи, спустити неки предмет…; придеви за описивање стања и осећања – срећан, тужан, гладан, жедан…)

Одговарајући контекст битна је претпоставка успешног усвајања језика, а самим тим и вокабулара, и не мора да буде писани текст. Може да буде прича у сликама, песма, игра и сл. Зато је битна контекстуализација како би усвајање лексике било што ефикасније (нпр. ако се раде домаће и дивље животиње, може да се осмисли обилазак зоолошког врта или фарме), при чему треба водити рачуна да на том узрасту ученици могу да усвоје 5 до 7 нових речи.

**Дијалошки модели** (као основа за „имитирање”) веома су ефикасни за развијање говора. У недостатку спонтане комуникације међу ученицима наставник може да користи лутке - обичне плишане, прављене од нпр. чарапа или папира – и тако направи одговарајући дијалошки модел. Наставник се може обраћати ученицима са лутком која пита. Ученици ће врло брзо и лако моћи да дају одговор, али и да поставе питања. Наравно, потребно је обезбедити одговарајући контекст који ће и стидљивијим ученицима омогућити да се охрабре и проговоре.

**Пројектне активности** повећавају мотивацију, јер пружају избор ученицима да одговорно у пару или групи решавају задатак на свој начин у договору са другима, развијајући и јачајући одређене социјалне оријентације. Пројекат је згодан за рад у одељењима мешовитог састава, има лични печат, подстиче кооперативни рад и завршава се увек неком врстом презентације како резултата тако и процеса рада.

**Драмске активности** омогућавају ученицима да користе језик у одговарајућем контексту и тако „оживљавају” његову употребу. Њихов потенцијал огледа се између осталог и у томе што:

- ученици не само да уче страни језик на забаван начин, већ кроз интеракцију и различите улоге које преузимају сагледавају ствари из различитих углова (што доприноси развоју критичког и дивергентног мишљења);

- ученици сарађују и усвајају језик кроз смислену интеракцију на циљном језику и развијају све потребне вештине – когнитивне, комуникативне и социјалне;

- сви могу да учествују – свако добија улогу коју може да „изнесе” те су зато погодне за рад у одељењима мешовитог састава;

- одговарају свим стиловима учења – визуелни виде, аудитивни чују, кинестетични се изражавају кроз покрет;

- подижу мотивацију и самопоуздање;

- оријентисане су на ученика – наставник има мање доминантну улогу;

- развијају машту и креативност код ученика.

Пожељно је да се драмске активности попут играња улога, мини скечева, луткарских мини представа, импровизација и прича из стварног живота што више користе у настави, не само на овом узрасту, већ и касније.

**Читање и писање су необавезне активности у другом разреду.** С обзиром на то да се латинично писмо уводи у наставу српског језика у другом полугодишту другог разреда, иницијално писање и читање може се понудити као опција само за ученике који то желе и знају, на елементарном нивоу. Ова активност се **не оцењује** и на часу има споредну улогу. Ученици могу да препознају и прочитају написане појединачне речи и једноставне реченице, да допуне реч словом које недостаје и потом је „пресликају”, да подебљају слова написана тачкицама или цртицама уколико постоје стрелице које показују правилно писање тих слова, и да раде сличне активности уз коришћење датих писаних модела, али не и да пишу самостално или по диктату.

**Социокултурну компетенцију,** као скуп знања о свету уопште, сличностима и разликама између културних и комуникативних модела сопствене говорне заједнице и заједнице / заједница чији се језик учи, треба уводити од самог почетка учења страног језика на најнижем узрасном нивоу, јер су та знања потребна за компетентну, успешну комуникацију у конкретним комуникативним активностима на циљном језику.

Посебан аспект социокултурне компетенције представља ***интеркултурна компетенција***, која подразумева развој свести о другом и другачијем, познавање и разумевање сличности и разлика између светова, односно говорних заједница, у којима се ученик креће, подразумева развијање толеранције и позитивног става према индивидуалним и колективним карактеристикама говорника других језика, припадника других култура које се у мањој или већој мери разликују од његове сопствене. Дакле, постепеним увођењем социокултурних садржаја на најнижем нивоу (поздрављање, певање пригодних празничних песама и сл.) доприноси се развоју интеркултурне личности, кроз јачање свести о вредности различитих култура и развијање способности за интегрисање интеркултурних искустава у сопствени културни модел понашања и веровања.

**Упутство за тумачење граматичких садржаја**

Настава граматике се на овом узрасном нивоу искључује. Граматичке појаве треба посматрати са функционалног аспекта (функционални приступ). У процесу наставе страног језика треба тежити томе да се граматика усваја и рецептивно и продуктивно, кроз све видове говорних активности (слушање и говор), на свим нивоима учења страног језика, према јасно утврђеним циљевима, стандардима и исходима наставе страних језика.

Главни циљ наставе страног језика јесте развијање комуникативне компетенције на одређеном језичком нивоу, у складу са статусом језика и годином учења.

**Литература за ученике**: **Rainbow Bridge 2**, енглески језик за 2.разред основне школе, уџбеник са радном свеском

Аутори: Sarah M. Howell & Lisa Kester-Dodgson

Издавач: *The English Book*, Београд и *Oxford University Press*, Велика Британија, 2023.

Бесплатан сајт за ученике: <https://elt.oup.com/student/rainbowbridge/?cc=rs&selLanguage=en>

**Литература за наставнике:** приручник за наставнике са кодом за *CPT (classroom presentation tool) –* дигитални, интерактивни уџбеник; аудио ЦД

Сајт за наставнике са додатним материјалима и ресурсима: <https://elt.oup.com/teachers/rainbowbridge/?cc=rs&selLanguage=en&mode=hub>

**Остала наставна средства**: *Teacher’s Resource Pack 1 – 3* (флеш картице, постери, *story cards*, DVD)

Датум предаје плана:

Наставник: